கேள்வி: குர்சித் பானு - ஆரம்ப கால வாழ்க்கை பற்றி நீங்கள் என்ன அறிந்துள்ளீர்கள்?
பதில்: குர்ஷீத் 1914 ஆம் ஆண்டு ஏப்ரல் 14 ஆம் தேதி பாக்கித்தானின் இலாகூரில் இர்சாத் பேகமாக பிறந்தார். சிறுவயதில் முஸ்லிம் கவிஞரும், இஸ்லாம் மெய்யியல், அரசியல்வாதியுமான முகமது இக்பால் வீட்டிற்கு அடுத்துள்ள பட்டி கேட் பகுதியில் வசித்து வந்தார்.
கேள்வி: குர்சித் பானு - தொழில் குறித்து விரிவாக சொல்லுங்கள்.
பதில்: குர்ஷித் 1931 இல் கொல்கத்தா ''மதன் தியேட்டர்ஸ்'' என்ற நிறுவனத்தில் சேர்ந்து ஆரம்பகால பேசும் படங்களில் தனது திரைப்பட வாழ்க்கையைத் தொடங்கினார். ''லைலா மஜ்னு'' (1931), என்ற படத்தில் இவர் ''மிஸ் ஷெஹ்லா'' என்ற வேடத்தில் அறிமுகமானர். பிறகு இவர் இலாகூர் திரும்பினார். இந்தியில் பேசி, பாடி நடிக்கப்பட்டு 1931ல் வெளிவந்த துணைக்கண்டத்தின் முதல் பேசும் திரைப்படமான ''ஆலம் ஆரா''Goddard, John. "Missouri Masala Fear not, St. Louisans: You don't need to go to Bombay to get your Bollywood fix" Riverfront Times, St. Louis, Missouri, 30 July 2003, Music section. மற்றும் அதே ஆண்டு வெளியான ''ஐ ஃபார் எ ஐ'' (1931) என்ற ஊமைத் திரைப்படம் இவர் பணியாற்றினார். இலாகூரில் வளர்ந்து வரும் திரைப்பட அரங்கமான ''ஹிந்த்மாதா சினிடோன்'' திரைப்பட நிறுவனத்தில் சேர்ந்தார். இந்த பதாகையின் கீழ் ''இஷ்க்-இ-பஞ்சாப் என்கிற மிர்சா சாஹிபானி'' (1935) என்ற முதல் பஞ்சாபி பேசும் படத்தில் தோன்றினார். அதே ஆண்டில், இவர் ''நேஷனல் மூவிடோனின்'' ''ஸ்வர்க் கி சீதி'' (1935) படத்தில் உம்ராசியா பேகத்துடன் பிருதிவிராஜ் கபூருக்கு இணையாக முக்கியக் கதாபாத்திரத்தில் நடித்தார். மேலும், தனது நடிப்பிற்காக பெரும் பாராட்டைப் பெற்றார். பின்னர் மும்பை குடிபெயர்ந்தார். அங்கு ''மகாலட்சுமி சினிடோன்'' நிறுவனத்தின் ''பாம்ப்ஷெல்'' (1935) மற்றும் ''சிராக்-இ-ஹுஸ்ன்'' (1935) ஆகிய படங்களில் பணிபுரிந்த பிறகு, குர்சீத் ''சரோஜ் மூவிடோனின்'' ''கைபி சிதாரா'' (1935) படத்தில் நடித்தார். இதில் இவர் அனைத்து பாடல்களையும் பாடினார். துரதிர்ஷ்டவசமாக இந்தப் பாடல்களின் பதிவுகள் இன்று கிடைக்கவில்லை.
கேள்வி: குர்சித் பானு - பாக்கித்தானுக்கு இடம்பெயர்தல் பற்றி விளக்கவும்.
பதில்: இந்தியாவில் இவரது கடைசி படம் ''பபீஹா ரே'' (1948), இது ஒரு பெரிய வெற்றியாக இருந்தது. குர்ஷித், 1948 இல், இந்தியப் பிரிப்பு பிறகு பாக்கித்தான் குடிபெயர்ந்தார். தனது கணவருடன், பாக்கித்தானின் சிந்து மாகாணம் உள்ள கராச்சி குடியேறினார். 1956 இல் ''ஃபன்கர்'' மற்றும் ''மண்டி'' ஆகிய இரண்டு படங்களில் பணியாற்றினார். இரபீக் கசுனவி இசையில் படம் வெளியானாலும் சரியான வெற்றியைப் பெறவில்லை. கராச்சி உள்ள செயின்ட் பால்ஸ் ஆங்கில உயர்நிலைப் பள்ளியில் இயற்பியல் ஆசிரியரான ராபர்ட் மாலிக் தயாரித்த இரண்டாவது படமான ''ஃபன்கர்'' என்ற படமும் வெற்றி பெறவில்லை.
கேள்வி: குர்சித் பானு - சொந்த வாழ்க்கை பற்றி தகவல் சொல்.
பதில்: குர்ஷீத் தனது மேலாளர் ''லாலா யாகூப்'' என்பவரை திருமணம் செய்து கொண்டார். அவர் ''கர்தார் புரொடக்ஷன்ஸின்'' குறுகிய கால நடிகராகவும், பாக்கித்தானின் லாகூர் உள்ள ''பதி கேட்'' குழுமத்தின் உறுப்பினராகவும் இருந்தார். தனிப்பட்ட பிரச்சனைகள் காரணமாக, குர்சித் 1956 இல் யாகூப்பை விவாகரத்து செய்தார். பின்னர், கப்பல்களில் சரக்கு வணிகத்தில் ஈடுபட்டிருந்த ''யூசுப் பாய் மியான்'' என்பவரை 1956ல் திருமணம் செய்து கொண்டார். இவருக்கு மூன்று குழந்தைகள் இருந்தனர் . மேலும், 1956 க்கு பிறகு திரைப்படங்களில் நடிப்பதை கைவிட்டார்.
கேள்வி: குர்சித் பானு - இறப்பு பற்றி நீங்கள் என்ன அறிந்துள்ளீர்கள்?
பதில்: குர்ஷித் பானு தனது 87 வது பிறந்தநாளுக்கு நான்கு நாட்களுக்குப் பிறகு 18 ஏப்ரல் 2001 அன்று பாக்கித்தானின் கராச்சி இறந்தார்.